**Մարիա Վոս** (հոլ.՝ Maria Vos, դեկտեմբերի 21, 1824(1824-12-21)[…], Ամստերդամ, Նիդերլանդներ - հունվարի 11, 1906(1906-01-11)[…], Oosterbeek, Ռենկում, Խելդեռլանդ, Նիդերլանդներ), նիդերլանդցի նկարչուհի, նատյուրմորտի վարպետ։

Կենսագրություն
--------------

Ծնվել է 1824 թվականին, Ամստերդամում, ֆոնդային միջնորդի ընտանիքում։ Սովորել է աղջիկների համար նախատեսված մասնավոր գիշերօթիկ դպրոցում, այնուհետ նկարչության դասեր է ստացել։ Այն ինչ սկսվել էր, որպես բարձր դասի օրիորդների համար պարտադիր դասեր, նվիրված նկարչության հիմքային գիտելիքների յուրացմանը, ժամանակի ընթացքում վեր է ածվել լուրջ հետաքրքրության։ Մարիա Վոսը պրոֆեսիոնալ կերպով զբաղվել է գեղանկարչությամբ նկարիչ Պետրուս Կիրսի ղեկավարությամբ։ 1844 թվականին, մոտ քսան տարեկան հասակում, նա առաջին անգամ հանրայնորեն ցուցադրել է իր նկարները, իսկ արդեն 1847 թվականին դարձել Ամստերդամի գեղարվեստի թագավորական ակադեմիայի պատվավոր անդամ։

1853 թվականին Մարիա Վոսը տեղափոխվել է Օստերբերկ, որտեղ միացել է մի խումբ նկարիչների՝ հայտնի որպես «Հոլանդական Բարբիզոնցիներ»։ 1863 թվականին նրան է միացել իր ընկերուհին, Ադրիանա Յոհաննա Հանեն, իր ուսուցիչ Պետրուս Կիրսի հարսը։ Յոթ տարի անց նրանք կառուցել են մի տուն, որը հայտնի է որպես «Վիլլա Գրադա», որտեղ ապրել են միասին և նկարչության ու գեղանկարչության դասեր են տվել։ Կենսագիրների չեզոք որակման համաձայն՝ երկու կանանց միմյանց կապել են «շատ մտերիմ հարաբերություններ»։ Նրանք երկուսն էլ երբեք չեն ամուսնացել և երեխաներ չեն ունեցել։ Հանենը մահացել է 1895 թվականին՝ վիլլայում 32 տարվա համատեղ կյանքից հետո։ Վոսը ապրել է ևս 11 տարի և մահացել 1906 թվականին։

Թեև Մարիա Վոսը հիմնականում հայտնի է իր նատյուրմորտներով, նա նաև նկարել է դիմանկարներ, բնանկարներ և քաղաքային պատկերներ (ներառյալ Օստերբեկը պատկերող ջրաներկների շարքը)։ Վոսի աշխատանքները իր կենդանության օրոք հիմնականում ցուցադրվել են Նիդեռլանդներում և Բելգիայում, բայց նա երբեմն դրանք ուղարկել է արտերկիր, օրինակ՝ 1876 թվականին ԱՄՆ Ֆիլադելֆիա քաղաքում կայացած համաշխարհային ցուցահանդեսին։

Մարիա Վոսն իր կյանքի ընթացքում ստեղծել է հսկայական թվով նկարներ, որոնց մեծ մասը մնացել է մասնավոր հավաքածուներում, իսկ միայն մի քանիսը՝ թանգարաններում։ Մարիա Վոսի աշխատանքների խոշոր ցուցահանդեսներ տեղի են ունեցել 1973 և 2002 թվականին։

Պատկերասրահ
-----------

* Նատյուրմորտ գարեջրի կերամիկական գավաթով, կիտրոններով և ծնեբեկովՆատյուրմորտ գարեջրի կերամիկական գավաթով, կիտրոններով և ծնեբեկով
* Բանջարեղենի տաղավարԲանջարեղենի տաղավար
* Նատյուրմորտ ոսկե ձկնիկներով ակվարիումովՆատյուրմորտ ոսկե ձկնիկներով ակվարիումով
* Որսված վայրի թռրուններով նատյուրմորտՈրսված վայրի թռրուններով նատյուրմորտ

Գրականություն
-------------

* Martina Maria Doornik-Hoogenraad, Maria Vos: een Gelderse schilderes 1824-1906 (exhibition catalog), Stedelijk Museum Zutphen, 1973
* Oele Anneke [et al.] Bloemen uit de kelder: negen kunstenaressen van rond de eeuwwisseling, Zwolle, Arnhem, 1989

Ծանոթագրություններ
------------------

1. 1 2 3 4
2. 1 2 3 4  Maria Vos (նիդերլ.)
3. 1 2 3 4  Maria Vos — 2009.
4. ↑  Brief biography @ Huygens/Resources.
5. ↑  Biographical notes @ Documentatie van Beeldende Kunst in Gelderland.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BPN: 09970596 · GND: 1029383162 · ISNI: 0000000070347334 · NTA: 193443937 · VIAF: 95821306 · ULAN: 500022737 · WorldCat VIAF: 95821306 |

 |

 |